
R E P U B L I K A    H R V A T S K A

R J E Š E NJ E


Trgovački sud u Varaždinu, po sucu toga suda Iris Hatvalić Nemec, kao stečajnom sucu, u stečajnom predmetu povodom prijedloga podnositelja FINA, RC Zagreb, Podružnica Varaždin, A. Cesarca 2, OIB: 85821130368, za pokretanje stečajnog postupka nad dužnikom  CEDRUS NOVO d.o.o., Toplička 15, Novi Marof, OIB: 25982803127, 17. siječnja 2019.               
            

r i j e š i o   j e


1. Pokreće se prethodni postupak radi utvrđivanja uvjeta za otvaranje stečajnog postupka nad dužnikom CEDRUS NOVO d.o.o., Toplička 15, Novi Marof, OIB: 25982803127. 

1. Ročište radi očitovanja o prijedlogu za otvaranje stečajnog postupka te radi rasprave o pretpostavkama za otvaranje stečajnog postupka zakazuje se za

14. veljače 2019. u 9:00 sati

kod Trgovačkog suda u Varaždinu, Braće Radić 2, sudnica broj 230/II kat,

a na koje se dostavom ovoga rješenja pozivaju:

· predlagatelj FINANCIJSKA AGENCIJA, Podružnica Varaždin, A. Cesarca 2
· direktor dužnika, Vjeran Novoselec, Vladimira Nazora 22, Novi Marof
· Privredna banka Zagreb, Radnička cesta 50, Zagreb
· Erste & Steiermarkische bank d.d., Jadranski trg 3A, Rijeka
· Zagrebačka banka d.d, Trg bana Josipa Jelačića 10, Zagreb

1. Nalaže se direktoru dužnika CEDRUS NOVO d.o.o., Vjeranu Novoselcu iz Novog Marofa, Vl. Nazora 22, OIB: 70154824883 da do dana održavanja ročišta iz točke 2. izreke ovog rješenja dostave sudu prokazni popis imovine u skladu s pravilima ovrhe za dužnika, podatke o solventnosti dužnika (BON-2), te zemljišno knjižne izvatke za sve nekretnine kojih je vlasnik dužnik.

Obrazloženje

	Predlagatelj je podnio ovome sudu prijedlog za otvaranje stečajnog postupka nad dužnikom navodeći da dužnik na dan 7. siječnja 2019. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 1.127.551,66 kn te da dužnik ima 6 zaposlenih, čime je dokazao da su ispunjene pretpostavke iz čl. 110. Stečajnog zakona (NN 71/15, u nastavku SZ), te je učinio vjerojatnim postojanje stečajnog razloga - nesposobnosti za plaćanje.

Zbog navedenog valjalo je u smislu čl. 115., 123. i 128. SZ odlučiti kao u izreci ovog rješenja. 

U Varaždinu 17. siječnja 2019.

								     Sudac

						              Iris Hatvalić Nemec 




UPUTA O PRAVNOM LIJEKU :
Protiv ovoga rješenja posebna žalba nije dopuštena.

DNA:
· predlagatelj FINANCIJSKA AGENCIJA, Podružnica Varaždin, A. Cesarca 2
· direktor dužnika, Vjeran Novoselec, Vladimira Nazora 22, Novi Marof
· Privredna banka Zagreb, Radnička cesta 50, Zagreb
· Erste & Steiermarkische bank d.d., Jadranski trg 3A, Rijeka
· Zagrebačka banka d.d, Trg bana Josipa Jelačića 10, Zagreb
· e-oglasna ploča

